Odense Adresse-Contoirs Efterretninger, 1848-10-30
I den svenske Konges Slutningstale til Rigsdagen forekommer Følgende: "Jeg takker Eder, gode Herrer og svenske Mænd, for den ædle Beredvillighed, hvormed J omfattede Min Beslutning at staae vore Stamforvandte bi med Opretholdelsen af deres truede Selvstændighed. Den har, uden at de af Eder anviste Midler have behøvet fuldt at anvendes, allerede medført tilfredsstillende Følger og beredt flere beroligende Udsigter for Fremtiden. En Stilstand er under min Mægling bleven afsluttet for et længere Tidsrum mellem de krigførende Magter, og vi kunne haabe, at den har banet Veien til en billig og varig Fred."- Hamborgerblade indtil den 27 Octbr. berette, at Kampen foran Wien har begyndt. Windischgratz, som har sit Hovedqvarteer i Schönbrunn, sendte en Opfordring til Wien at overgive Staden inden den 24de Kl. 2 om Eftermiddagen; hvis dette ikke skeete, erklærede han Wien i Beleiringstilstand. Denne Plakat var allerede opslaaet paa Gadehjørnerne, men blev naturligviis afreven. Wienerne have derpaa gjort tvende uheldige Udfald; de have stukket de fleste Donaubroer i Brand for at forhindre Troppernes Fremrykken. Jfølge en Reisendes Udsagn, som forlod Wien den 24de om Eftermiddagen, hørte han en stærk Kanontorden, uden dog at kunne angive, om det var mellem Ungarerne og den keiserlige Armee eller og Wien blev bombarderet. Han holdt det sidste for sandsynligt, da han tydeligt kunde see, at Wien paa to Steder stod i Brand. En anden Reisende fortæller, at Man allerede den 23de hørte er Kanonade sydfra og antog, at det var Ungarerne, som angreb Jellachich; i Anledning af denne Kamp lod Windischgratz strax slaae en Skibsbro over Donau ved Nusdorf og førte derpaa en betydelig Deel af sine Tropper over paa Flodens sydlige Bred; herved har han opnaaet den dobbelte Fordeel, at sætte sig i stadig Kommunication med Jellachich og at indeslutte Wien endnu mere paa Vestsiden. En anden Reisende fortæller, at den 24de begyndte Bombardementet, dog ikke fra alle Sider; om Eftermiddagen blev det dog almindeligt og Kl. 5 trak Wienerne sig tilbage og Branden i Staden lod til at være almindelig. - Jfølge en anden Efterretning anseer ManWienernes Sag dog endnu ikke for tabt; "Schles. 3. beretter nemlig efter Reisendes Udsagn, at Wienerne have erobret tvende Skibsbroer, som Windischgran havde ladet slaae, men at der egentlig har staaet en dobbelt Kamp fra Morgen til Eftermiddag, idet Ungarerne angrebe Jellachich, medens Wienerne opererede mod Windischgratz; om Folket ved sin Seier havde opnaaet andre Fordele, meldes ikke. J Modstrid hermed hedder det fra Presburg af 23de, at den ungarske Armee havde efter nogle ubetydelige Forpostfægtninger paany aldeles trukket sig tilbage paa ungarsk Gebeet. - Frankfurter forsamlingen har antaget følgende Kommitteeandragende: 1) at bifalde, at der er bleven sendt Kommissairer til Wien og 2) at opfordre Rigsministeriet til at gribe alle Forholdsregler for at beskytte de muligviis krænkede tydske Jnteresser. Dronningen af Engellands Svar til Rigsforstanderen er affattet i en meget venlig Tone. - J den preussiske Nationalforsamling har venstre Side forenet sig med Centrum, og høire Side er nu fuldkommen i Minoritet.